حرمتلی شوکت میر امانویچ میر ضیایف جناب عالی لریگه!
حرمتلی شوکت میر امانویچ میر ضیایف جناب عالی لریگه!
جناب عالی لری!
اوزبیکستان خلقی تامانیدن دیموکراتیک سیلاو اساسیده اوزبیکستان ریسپوبلیکه سی نینگ ایککینچی پریزیدنتی صفتیده سیلنیشینگیزنی چین کونگلدن تبریکلب، بو تاریخی و فخرلی بویوک وظیفه دوامیده سیز گه کتته یوتوقلر تیلیمن.
جناب عالی لری!
سیز مستقل اوزبیکستان بیرینچی پریزیدنتی اسلام عبد غنی یویچ کریموف نینگ اینگ یقین دوستی و اینگ ایشانرلی یاردمچیسی صفتیده، خلق و وطن اوچون نهایت مهم وظیفه لرنی کمال صداقت و لیاقت بیلن بجریب کیلگن سیز. 13 ییل دوامیده اوزبیکستان دولتی باش وزیرلیگی لوازمینی درایت و کفایت و کتته یوتوقلر بیلن بجریب کیلگه نینگیز، مملکت تاریخیده اونوتیلمس ایز قالدیرگن.
سیز، مرحوم اسلام کریموف تمانیدن ملی شرایط، منطقه و خلق ارا معیارلرنی نظرده توتگن حالده یولگه قوییلگن اوزبیکستان گه خاص اقتصادی سیاست نینگ بیلیمدانی صفتیده هم نظری و هم عملی جهت دن اونی تطبیق ایتیش ساحه سیده فداکارانه ایش آلیب بارگنسیز. شو سببلی رحمتلی پریزیدنت دولت نینگ اینگ مهم و حیاتی ریجه لری نینگ عملگه آشیریش وظیفه سینی ایشانچ بیلن فقط سیزگه تاپشیرردی.
اسلام کریموف تمانیدن یولگه قوییلگن دانا سیاست نه فقط اوزبیکستان، بلکه برچه اورته آسیا مستقل دولتلریده تینچلیکنی سقلب قالیش نینگ اساسی کفالتی ایدی. بو سیاستنی عملگه آشیریش یولیده سیزهم حصه کتته قوشگنسیز.
جناب عالیلری!
اوزاق مدت دوامیده دولت ایشلریده سیز قولگه کیریتگن کتته یوتوقلر، یورتباشی و اونینگ ملی غایه لریگه نسبتا حرمت و ایشانچینگیز شوندن دلالت بیره دی که سیز قطعی اراده وجسارت بیلن رهبر تنلگن یولدن باره سیز وبویولده ینگی و کتته موفقیتلرگه ایریشه سیز.
ینه بیر مرته اوزبیکستان اولوغ خلقی نینگ صمیمی ایشانچ و اعتبارینی قازانیب، مستقل اوزبیکستان دولتی نینگ ایکینچی پریزیدنتی یوکسک مقامیگه سیلنگنینگیز مناسبتی بیلن افغانستان بیرفقراسی صفتیده اوزیم و اولکه داشلریم تامانیدن سیزنی و اوزبیکستان خلقینی صمیمانه قوتلب، بو تاریخی وظیفه نی بجریشده سیزگه چیکسیز موفقیتلر تیلیمن.
کمال احترام ایله
یوریدیک فنلر دوکتوری، پروفیسورعبدالحکیم شرعی جوزجانی، ستاکهولم شهری«سویدن» ده «بابر خلق ارا جمغرمه سی» نماینده لیگی نینگ باشلیغی.
Short URL: https://www.turklar.com/turkic/?p=3858
azb_Arab azb_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab zho_Hant